नामांकन शुल्क लेने के विरोध में एआईएसएफ का प्रदर्शन
पटना सिटी | नामांकनशुल्क लेने के विरोध में एआईएसएफ ने आरपीएम कॉलेज में प्रदर्शन किया। जिससे अफरातफरी की स्थिति रही। प्रदर्शनकारी विद्यार्थियों ने कहा कि सभी छात्राओं एवं एससी-एसटी छात्रों को पीजी तक नि:शुल्क शिक्षा का प्रावधान है। इसके बावजूद नामांकन के नाम पर शुल्क लिया जा रहा है। जिला सचिव सुशील उमाराज एवं राष्ट्रीय सह संयोजिका आरती कुमारी ने कहा 2014 के बाद लिया गया नामांकन शुल्क वापस किया जाए। सरकार मांगों को नहीं मानती है तो आंदोलन तेज किया जाएगा। प्रदर्शन के बाद हुई सभा को छात्रा प्रियंका, अपर्णा, नगमा, नेहा, सुधा, ईशा, प्रीति आदि ने भी संबोधित किया। उधर एआईएसएफ कार्यकर्ताओं ने एमयू शाखा कार्यालय पर छात्रों ने बेपटरी हुई एकेडमिक व्यवस्था के खिलाफ भी प्रदर्शन किया। इसके बाद कार्यालय प्रभारी डॉ. श्यामल किशोर ने छात्रों से वार्ता की। उधर, अलग-अलग मुद्दों को लेकर एआईएसएफ ने गुरुवार को पटना विवि मुख्यालय में भी प्रदर्शन किया। छात्रों ने कुलसचिव के कार्यालय में भी प्रदर्शन किया और पटना वीमेंस कॉलेज की 27 छात्राओं का परीक्षाफल रोके जाने के मामले में शीघ्र कार्रवाई की मांग की।
एमयू शाखा कार्यालय के पास रोड जाम करते विद्यार्थी।
hin_Deva hin_Deva bho_Deva